7. Ansøgning fra [adresse] om kommunegaranti for lån til finansiering af diverse 
anlæg (Åben)
Tidl. politisk behandling
Forventet sagsgang
ØK, BY
Lovgrundlag
Bek. om kommunernes låntagning og meddelelse af 
garantier m.v., Kommunalfuldmagtsreglerne og EU’s 
statsstøtteregler
SAGENS INDHOLD
Byrådet skal i denne sag tage stilling til ansøgning fra Favrskov Affald A/S om kommunegaranti til optagelse 
af en byggekredit på 8,6 mio. kr.
 
Byggekreditten skal finansiere udgifter til renovering og udbygning af genbrugspladserne i Hadsten og 
[adresse], udgifter til nye containere samt investeringer vedrørende håndtering af organisk affald.  
Der søges ligeledes om kommunegaranti til efterfølgende optagelse af lån til indfrielse af byggekreditten 
efter anlægsarbejdets afslutning.
 
Favrskov Affald A/S ønsker, at byggekreditten og det endelige lån optages i KommuneKredit og det kræver, 
at Byrådet giver kommunegaranti for både byggekreditten og den endelige lånefinansiering. 
 
Der søges om kommunegaranti til optagelse af en byggekredit med en trækningsret på 8,6 mio. kr. og med 
en aktuel rentesats på 0,02 % p.a. og herefter en konvertering til et fastforrentet lån på 8,6 mio. kr. med en 
løbetid på 25 år og en aktuel rentesats på 0,72 % p.a. 
 
Anlægsarbejderne forventes afsluttet primo 2022.
VURDERING
[adresse] kan ifølge kommunalfuldmagtsreglerne give kommunegaranti for lån optaget af 
affalds-/renovationsselskaber. Kommunegarantien påvirker ikke kommunens egen adgang til at optage lån, 
og kommunen skal heller ikke foretage en deponering af likvide midler.
 
[adresse] skal i henhold til lovgrundlaget opkræve Favrskov Affald A/S en garantiprovision hvert 
år af restgælden på lånet.
 
Garantiprovisionens størrelse afhænger af, hvilken kreditvurdering Favrskov Affald A/S kan opnå. 
Virksomheder med en stærk betalingsevne og lav økonomisk risiko skal i henhold til EU’s statsstøtteregler, 
som minimum opkræves en årlig garantiprovision på mellem 0,40 % og 0,55 %.
 
Job og Økonomi har gennemgået Favrskov Affald A/S’s specifikation af anlægsinvesteringerne, 
regnskaber, likviditetsbudget og sammenlignet med affaldstakster i nabokommuner. 
 
Byråd
22-06-2021 19:00
Sagsnr. EMN-2021-01403
DokID: 2439716
Sagsbehandler lfri
Det vurderes på baggrund heraf, at kommunens risiko ved at give kommunegaranti til Favrskov Affald A/S 
er lav. Den årlige garantiprovision fastsættes derfor til 0,40 %. Det foreslås, at der først opkræves 
garantiprovision for den endelige finansiering.  
 
Favrskov Affald A/S oplyser, at anlægsinvesteringerne ikke påvirker taksterne.
Anlægsinvesteringerne kræver ikke forudgående godkendelse i Teknik- og Miljøudvalget i [adresse] 
Kommune. 
 
Favrskov Kommunes godkendelse af ansøgning om kommunegaranti er betinget af, at nødvendige 
godkendelser, tilladelser, dispensationer, afgørelser m.v. er på plads, og at kommunegarantien ikke 
vedrører eller har nogen sammenhæng til eventuelle kommercielle aktiviteter.
ØKONOMI
Favrskov Kommune har tidligere stillet kommunegaranti for lån til Favrskov Affald A/S. Den samlede 
restgæld udgør pt. 10,6 mio. kr.  
 
En årlig provision på 0,40 % af restgælden på det nye lån på 8,6 mio. kr. vil det første år medføre en indtægt 
til [adresse] på ca. 34.000 kr. Indtægten vil falde i takt med, at Favrskov Affald A/S afdrager på 
lånet.
INDSTILLING
Den konstituerede direktør for Job og Økonomi indstiller til Byrådet:
1.
At ansøgningen fra Favrskov Affald A/S godkendes, idet Favrskov Kommune stiller kommunegaranti 
for en byggekredit og den efterfølgende konvertering til et fastforrentet lån på 8,6 mio. kr. optaget i 
KommuneKredit.
2.
At kommunegarantien er betinget af, at nødvendige tilladelser mv. er på plads.
3.
At der opkræves en årlig garantiprovision på 0,4 % af restgælden ultimo regnskabsåret på lånet.
BESLUTNING
Økonomiudvalget, 15. juni 2021:
Fraværende: Ingen
Indstilles godkendt. 
Byråd, 22. juni 2021:
Fraværende: Ingen
Godkendt.
Bilag
1.
Ansøgning om kommunegaranti fra Favrskov Affald (2439721)
